# 

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՖԻՆԱՆՍՆԵՐԻ ՆԱԽԱՐԱՐ**

N 97-Լ

«30» մարտի 2020 թ.

**Հ Ր Ա Մ Ա Ն**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՖԻՆԱՆՍՆԵՐԻ ՆԱԽԱՐԱՐԻ 2018 ԹՎԱԿԱՆԻ ՀՈԿՏԵՄԲԵՐԻ 8–Ի N 506-Լ ՀՐԱՄԱՆՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ ՖԻՆԱՆՍԱԲՅՈՒՋԵՏԱՅԻՆ ՎԵՐԱՀՍԿՈՂՈՒԹՅԱՆ ՎԱՐՉՈՒԹՅՈՒՆԸ ԿԱՌՈՒՑՎԱԾՔԱՅԻՆ ՓՈՓՈԽՈՒԹՅՈՒՆՆԵՐԻ ԵՆԹԱՐԿԵԼՈՒ ՄԱՍԻՆ

Ղեկավարվելով «Նորմատիվ իրավական ակտերի մասին» օրենքի 33-րդ հոդվածով և Հայաստանի Հանրապետության վարչապետի 2018 թվականի հունիսի 11-ի N 743-Լ որոշմամբ հաստատված Հայաստանի Հանրապետության ֆինանսների նախարարության կանոնադրության 18-րդ կետի 7-րդ և 20-րդ ենթակետերով.

ՀՐԱՄԱՅՈՒՄ ԵՄ՝

1. Հայաստանի Հանրապետության ֆինանսների նախարարի 2018 թվականի հոկտեմբերի 8-ի «Հայաստանի Հանրապետության ֆինանսների նախարարության ֆինանսաբյուջետային վերահսկողության վարչության կանոնադրությունը հաստատելու մասին» թիվ 506-Լ հրամանի հավելվածը շարադրել նոր խմբագրությամբ՝ համաձայն հավելվածի:
2. Հայաստանի Հանրապետության ֆինանսների նախարարության ֆինանսաբյուջետային վերահսկողության վարչությունը ենթարկել հետևյալ կառուցվածքային փոփոխությունների.
   1. ֆինանսաբյուջետային վերահսկողության վարչության ֆինանսաբյուջետային վերահսկողության 2-րդ և ֆինանսաբյուջետային վերահսկողության 3-րդ բաժինները միաձուլման ձևով վերակազմակերպել ֆինանսաբյուջետային վերահսկողության 2-րդ բաժնի,
   2. ֆինանսաբյուջետային վերահսկողության վարչության ստուգումների համակարգման բաժինն անվանափոխել ստուգումների համակարգման, տեղեկատվական բազաների կառավարման և վերլուծության բաժին,
   3. ֆինանսաբյուջետային վերահսկողության վարչությունում ստեղծել պետական ներքին ֆինանսական հսկողության մեթոդաբանության բաժին:



Ա.ՋԱՆՋՈՒՂԱԶՅԱՆ

Հավելված

Հայաստանի Հանրապետության ֆինանսների նախարարի

«30» մարտի 2020թ. N 97 –Լ հրամանի

Կ Ա Ն Ո Ն Ա Դ Ր ՈՒ Թ Յ ՈՒ Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ

ՖԻՆԱՆՍԱԲՅՈՒՋԵՏԱՅԻՆ ՎԵՐԱՀՍԿՈՂՈՒԹՅԱՆ ՎԱՐՉՈՒԹՅԱՆ

1. ԸՆԴՀԱՆՈՒՐ ԴՐՈՒՅԹՆԵՐ
2. Հայաստանի Հանրապետության ֆինանսների նախարարության (այսուհետ` Նախարարություն) ֆինանսաբյուջետային վերահսկողության վարչությունը (այսուհետ` Վարչություն) Նախարարության հիմնական մասնագիտական կառուցվածքային ստորաբաժանում է, որը կազմավորվել է Հայաստանի Հանրապետության վարչապետի 2018 թվականի հունիսի 11-ի N 743-Լ որոշման համաձայն:
3. Վարչությունն իր գործունեության ընթացքում ղեկավարվում է Հայաստանի Հանրապետության Սահմանադրությամբ, օրենքներով, այլ իրավական ակտերով և իր կանոնադրությամբ:
4. Հայաստանի Հանրապետության ֆինանսների նախարարը (այսուհետ՝ Նախարար) հաստատում է Վարչության կանոնադրությունը, այդ թվում՝ կառուցվածքը, և կանոնադրության մեջ կատարում փոփոխություններ:
5. Վարչությունն օժտված չէ ինքնուրույն օպերատիվ-հետախուզական գործունեություն, հետաքննություն կամ նախաքննություն իրականացնելու, ինչպես նաև պատժամիջոցներ կիրառելու լիազորությամբ:
6. ՎԱՐՉՈՒԹՅԱՆ ՀԻՄՆԱԿԱՆ ԽՆԴԻՐՆԵՐԸ ԵՎ ՆՊԱՏԱԿՆԵՐԸ
7. Վարչության հիմնական խնդիրներն ու նպատակներն են`
8. Պետական մարմինների՝ այդ թվում պետական կառավարման համակարգի մարմինների (նախարարություններ, կառավարությանը, վարչապետին և նախարարություններին ենթակա մարմիններ) Հայաստանի Հանրապետության պետական բյուջեի կատարման համար անհրաժեշտ ֆինանսական կարգապահության ապահովման նկատմամբ հսկողությունը, այդ թվում «Հայաստանի Հանրապետության բյուջետային համակարգի մասին» օրենքի 24-րդ հոդվածի 1-ին կետի համաձայն Հայաստանի Հանրապետության կառավարության սահմանած կարգով՝

ա. Հայաստանի Հանրապետության պետական բյուջեի կատարման հսկողության նպատակով ստուգումների կազմակերպումը և իրականացումը,

բ. հանրային հատվածի կազմակերպությունների ֆինանսաբյուջետային գործունեության՝ ներառյալ ֆինանսական կառավարման, հսկողության, ներքին աուդիտի, գնումների, հաշվապահական հաշվառման, ինչպես նաև ակտիվների կառավարման գործըն­թացների (գործարքների)՝ Հայաստանի Հանրապետության օրենսդրությանը համապատասխանության գնահատումը.

1. հանրային հատվածի կազմակերպությունից հանրային միջոցներ ստացած իրավաբանական ու ֆիզիկական անձանց, ինչպես նաև անհատ ձեռնարկատերերի գործունեության ստուգումների իրականացումը (հանդիպակաց ստուգում)` միայն ստացված հանրային միջոցների կառավարմանն առնչվող գործարքների մասով.
2. նախաքննության մարմինների ու դատարանի որոշումներով համապատասխան ստուգումների (վերստուգումների) կատարումը.
3. պետական ներքին ֆինանսական հսկողության և ֆինանսաբյուջետային վերահսկողության բնագավառներում քաղաքականության մշակման ապահովումը:
4. **ՎԱՐՉՈՒԹՅԱՆ ԳՈՐԾԱՌՈՒՅԹՆԵՐԸ**
5. Վարչության գործառույթներն են՝

1) պետական կառավարման համակարգի մարմինների, պետական մարմինների, պետական կառավարչական հիմնարկների, ինչպես նաև 50 տոկոսից ավելի պետական մասնակցությամբ առևտրային կազմակերպությունների կողմից Հայաստանի Հանրապետության պետական բյուջեով նախատեսված ծախսերի կատարման իսկության, նպատակայնության և արդյունավետության ուղղությամբ հսկողության իրականացումը.

2) բյուջետային եկամուտների հաշվարկման և գանձման նկատմամբ հսկողություն իրականացնող պետական մարմինների ու լիազորված իրավաբանական անձանց կողմից Հայաստանի Հանրապետության օրենսդրության պահանջների ապահովման նկատմամբ հսկողության իրականացումը` բացառելով դրա շրջանակներում հարկեր, տուրքեր, պարտադիր այլ վճարներ, վարձակալական վճարներ, տոկոսներ ու վարչական տուգանքներ վճարողների և հարկային գործակալների մոտ ստուգումները.

3) պետական կառավարման համակարգի մարմինների, պետական մարմինների և տարածքային կառավարման մարմինների ու համայնքների՝ Հայաստանի Հանրապետության պետական բյուջեից տրամադրված գումարների մասով, դրանց գլխավոր ֆինանսիստների կողմից Հայաստանի Հանրապետության պետական բյուջեի կատարման ուղղությամբ տարվող աշխատանքների` ներառյալ պետական պատվերի տեղադրման (գնումների գործընթացի) ճշտության և օրինականության նկատմամբ հսկողության իրականացումը.

4) պետական կառավարման համակարգի մարմինների կողմից Հայաստանի Հանրապետության պետական բյուջեից, ինչպես նաև հանրապետական նպատակային հատուկ ֆոնդերից և պետական այլ աղբյուրներից առևտրային և ոչ առևտրային կազմակերպություններին (անկախ կազմակերպական-իրավական ձևից) տրամադրվող հատկացումների, վարկային միջոցների, փոխառությունների և նվիրատվությունների արդյունավետ և նպատակային օգտագործման ուղղությամբ հսկողության իրականացումը, ինչպես նաև պետական կառավարչական հիմնարկների, պետական ոչ առևտրային կազմակերպությունների ֆինանսական գործունեության նկատմամբ վերստուգումների (աուդիտ) կամ ստուգումների իրականացումը.

5) պետական կառավարման համակարգի մարմինների արտաբյուջետային միջոցների գոյացման և օգտագործման վերաբերյալ Հայաստանի Հանրապետության օրենսդրության պահանջների կատարման նկատմամբ հսկողության իրականացումը.

6) ծրագրի իրականացման գրասենյակների ֆինանսատնտեսական գործունեության ստուգումների իրականացումը, ծախսերի նախահաշվի, գնումների պլանի պահպանման, ինչպես նաև ծրագրի իրականացման ընթացքում պետական միջոցների նպատակային օգտագործման ու հաշվառման նկատմամբ վերահսկողության իրականացումը.

7) օրենքներով և դրանց հիման վրա Նախարարությանը վերապահված լիազորությունների շրջանակներում՝ Հայաստանի Հանրապետության քրեական դատավարության օրենսգրքին համապատասխան նախաքննության կամ հետաքննության մարմնի որոշումներով, ինչպես նաև Հայաստանի Հանրապետության քաղաքացիական դատավարության օրենսգրքին համապատասխան դատարանի որոշումներով նշանակված ստուգումների (վերստուգումների) կատարումը.

8) օրենքով Հայաստանի Հանրապետության կառավարությանը վերապահված լիազորությունների շրջանակներում՝ համայնքներում՝ Հայաստանի Հանրապետության պետական բյուջեից տրամադրված գումարների մասով ֆինանսական ստուգումների իրականացումը, տեղական ինքնակառավարման մարմիններին Հայաստանի Հանրապետության պետական բյուջեից տրամադրվող հատկացումների հաշվարկման համար ներկայացվող տվյալների արժանահավատության պարզումը.

9) պետական սեփականություն հանդիսացող՝ բաժնեմաս ունեցող ընկերություններում Հայաստանի Հանրապետության պետական սեփականություն հանդիսացող բաժնետոմսին համապատասխանող շահութաբաժինների ճիշտ հաշվարկման և Հայաստանի Հանրապետության պետական բյուջե վճարման գործընթացի նկատմամբ վերահսկողության իրականացումը.

10) պետական մասնակցությամբ առևտրային կազմակերպությունների լուծարման դեպքերում համապատասխան լիազոր մարմնի պահանջով ֆինանսական ստուգումների իրականացումը.

11) Հայաստանի Հանրապետության վարչապետի և Նախարարի հանձնարարականների, ինչպես նաև քաղաքացիների, կազմակերպությունների և հիմնարկների նամակների, առաջարկների, դիմումների և գանգատների հիման վրա ստուգումների, վերստուգումների և ուսումնասիրությունների իրականացումը.

12) ստուգումների և վերստուգումների արդյունքների ամփոփման և վերլուծության, թույլ տրված խախտումների բնույթին համապատասխան դասակարգման, խախտումներ ծնող պատճառների ուսումնասիրության հիման վրա համապատասխան առաջարկությունների ներկայացումը.

13) Հայաստանի Հանրապետության կառավարության 2002 թվականի հուլիսի 11-ի N 1112-Ն որոշմամբ սահմանված կարգով հսկողության տարեկան ծրագրի մշակումը, ստուգման նյութերի ամփոփումը և Հայաստանի Հանրապետության կառավարություն ներկայացվող հաշվետվությունների կազմումն ու Նախարարին ներկայացումը.

14) Հայաստանի Հանրապետության պետական բյուջեի կատարման հսկողության ծրագրի հիմքում ծրագրային բյուջետավորմանը համապատասխան ստուգումներ իրականացնելու սկզբունքի ներդրման նպատակով տեղեկատվական համակարգերում առկա տվյալների նախաստուգումային վերլուծությունների իրականացումը և վերջինիս միջոցով ռիսկային չափանիշների գծով առկա կոնկրետ ռիսկերի և անհամապատասխանությունների բացահայտումն ու դրանց հիման վրա ստուգման հարցաշարերի կազմումը.

15) Ստուգումների հանձնարարագրերի կազմման, հաշվառման, պահպանման, ինչպես նաև իրականացված վերահսկողության արդյունքում ստեղծված գործերի (փաստաթղթերի) հաշվառման և պահպանման իրականացումը.

16) Հայաստանի Հանրապետության պետական բյուջեի կատարման հսկողության ծրագրի շրջանակներում իրականացվող ստուգումների ուղեցույցի մշակումը.

17) պետական ներքին ֆինանսական հսկողության և ֆինանսաբյուջետային վերահսկողության քաղաքականության բնագավառում՝

ա. պետական ներքին ֆինանսական հսկողության գործընթացի համակարգումը և ներդաշնակեցումը.

բ. պետական և համայնքային մարմին­ների (հիմնարկների) կառավարչական հաշվետվողականության ու հսկողության համա­կարգերի գործունեության կարգավորումը և համակարգումը, այդ թվում՝ նորմատիվ ու մեթոդական կարգավորման ապահովումը և մշտադիտարկումը.

գ. ներքին աուդիտորների ուսուցումը և շարունակական մասնագիտական վերապատրաստումը.

դ. ներքին աուդիտորի արհեստավարժության համապատասխան աստիճանը հաստատող որակավորման քննությունների կազմակերպումը և անցկացումը.

ե. ներքին աուդիտի համակարգի մասին նախորդ տարվա ամփոփ հաշվետվության կազմումը և հրապարակումը.

զ. ներքին աուդիտորների` որակավորված անհատների և կազմակերպությունների, ինչպես նաև Հայաստանի Հանրապետությունում ընդունելի` միջազգայնորեն ճանաչված աուդիտորի որակավորում ունեցող անձանց հաշվառումը և վերջիններիս ցանկի հրապարակումը.

է. կազմակերպությունների ներքին աուդիտի ստորաբաժանումների, ներքին աուդիտորների, ինչպես նաև ներքին աուդիտի ստորաբաժանումների կանոնակարգերի գրանցամատյանի ստեղծումը և վարումը.

ը. ներքին աուդիտի որակի երաշխավորման նպատակով կազմակերպությունների ներքին աուդիտի համակարգի արտաքին գնահատումների իրականացումը.

թ. ֆինանսաբյուջետային վերահսկողության գործընթացի կարգավորումը, այդ թվում՝ նորմատիվ ու մեթոդական կարգավորումների ապահովումը և դրանց կիրարկման մշտադիտարկումը.

18) Վարչության գործառույթներից և խնդիրներից բխող իրավական ակտերի նախագծերի, առաջարկությունների, եզրակացությունների, ինչպես նաև դրանց վերաբերյալ մեթոդական պարզաբանումների և ուղեցույցների մշակման գործընթացին մասնակցությունը.

19) Նախարարության կանոնադրությամբ Վարչությանը վերապահված այլ գործառույթների իրականացումը.

20) Նախարարի և նախարարության գլխավոր քարտուղարի (այսուհետ՝ Գլխավոր քարտուղար) այլ հանձնարարականների կատարումը:

1. ՎԱՐՉՈՒԹՅԱՆ ՂԵԿԱՎԱՐՈՒՄԸ
2. Վարչությունը ղեկավարում է Վարչության պետը, նրա բացակայության դեպքում՝ բաժինների պետերից մեկը՝ Վարչության պետի հանձնարարությամբ:
3. Վարչության պետն անմիջական հաշվետու է Նախարարին:
4. Վարչության գործունեության համակարգումը Նախարարի հրամանով կարող է վերապահվել Նախարարի տեղակալներից մեկին:
5. Վարչության պետին հանձնարարականներ և ցուցումներ տալիս է Նախարարը: Նախարարի հանձնարարությամբ հանձնարարականները կարող են փոխանցել իրենց համակարգման շրջանակներում Նախարարի տեղակալը, Գլխավոր քարտուղարը:
6. Վարչության գործառույթների իրականացմամբ ստեղծված փաստաթղթերն ստորագրում է վարչության պետը:
7. Վարչության բաժինների աշխատանքները ղեկավարում և կազմակերպում են բաժինների պետերը:
8. Վարչության պետը պատասխանատու է Նախարարության լիազորությունների շրջանակում վերահսկողական գործառույթների իրականացման և պատասխանատվության միջոցների կիրառման, ինչպես նաև դրանց՝ օրենքներին և այլ իրավական ակտերին համապատասխանության համար:
9. ՎԱՐՉՈՒԹՅԱՆ ԿԱՌՈՒՑՎԱԾՔԸ
10. Վարչության կառուցվածքում ընդգրկվում են հետևյալ բաժինները՝

1) Ֆինանսաբյուջետային վերահսկողության 1-ին բաժին.

2) Ֆինանսաբյուջետային վերահսկողության 2-րդ բաժին.

3) Ստուգումների համակարգման, տեղեկատվական բազաների կառավարման և վերլուծության բաժին.

4) Պետական ներքին ֆինանսական հսկողության մեթոդաբանության բաժին:

1. Վարչության յուրաքանչյուր քաղաքացիական ծառայողի գործառույթները, իրավունքներն ու պարտականությունները, շփումներն ու հաշվետվողականությունը նկարագրվում և այդ գործառույթները արդյունավետ իրականացնելու համար անհրաժեշտ մասնագիտական գիտելիքները ու կոմպետենցիաները և կառավարման համակարգում տեղակայվածությունը սահմանվում է Հայաստանի Հանրապետության օրենսդրությամբ սահմանված կարգով հաստատված քաղաքացիական ծառայության պաշտոնի անձնագրով (աշխատատեղի նկարագրով):